b'\n_START_ARTICLE_\nGran Turismo (video igra)\n_START_PARAGRAPH_\nGran Turismo je dugogodi\xc5\xa1nja fran\xc5\xa1iza trka\xc4\x87ih video igara koja je zapo\xc4\x8deta prvim Gran Turismo nastavkom 1997. godine. Igru razvija Polyphony Digital, japanski razvojni tim za igre s Kazunorijem Yamauchijem na \xc4\x8delu.\n_START_SECTION_\nGran Turismo (1997)\n_START_PARAGRAPH_\nGran Turismo je trka\xc4\x87a video igra kojom je zapo\xc4\x8deo Gran Turismo serijal._NEWLINE__NEWLINE_Igra je iza\xc5\xa1la za Playstation konzolu 1997. godine. Bila je veoma uspje\xc5\xa1na. Igra je sadr\xc5\xbeavala 178 licenciranih automobila i 11 staza._NEWLINE__NEWLINE_Isticala se kao prva trka\xc4\x87a simulacija na tr\xc5\xbei\xc5\xa1tu sa izvrsnim izgledom i detaljima \xc5\xa1to je poslije postalo za\xc5\xa1titni znak Gran Turismo serije.\n_START_SECTION_\nGran Turismo 2 (1999.)\n_START_PARAGRAPH_\nGran Turismo 2 je na tr\xc5\xbei\xc5\xa1tu postao dostupan 1999. godine na Playstation konzoli._NEWLINE__NEWLINE_Kao i prethodnik, isticala se vrlo detaljnim izgledom automobila i okoline kao i brojem automobila. Igra ih je sadr\xc5\xbeavala \xc4\x8dak 650 i svi su bili licencirani._NEWLINE__NEWLINE_Igra je tako\xc4\x91er sadr\xc5\xbeavala 27 staza. Kao i prethodnik, vrlo je dobro bila prihva\xc4\x87ena na tr\xc5\xbei\xc5\xa1tu.\n_START_SECTION_\nGran Turismo 3 (2001.)\n_START_PARAGRAPH_\nGran Turismo 3 je tre\xc4\x87i nastavak Gran Turismo serijala._NEWLINE__NEWLINE_Iza\xc5\xa1ao je 2001. godine na Playstation 2 konzoli me\xc4\x91u prvim naslovima koji su iza\xc5\xa1li za tu konzolu._NEWLINE__NEWLINE_Broj automobila je smanjen na oko 150, sa 34 staze._NEWLINE__NEWLINE_Igra je zadr\xc5\xbeala detaljan izgled automobila i okoline._NEWLINE__NEWLINE_Postala je jedna od najprodavanijih igara na Playstation 2 konzoli.\n_START_SECTION_\nGran Turismo 4 (2005.)\n_START_PARAGRAPH_\nPrije izlaska \xc4\x8detvrtog nastavka, izi\xc5\xa1ao je Gran Turismo 4: Prologue, kao uvod u punu igru koja je iza\xc5\xa1la 2 godine kasnije. Gran Turismo 4 je uz ve\xc4\x87 poznate napretke (ve\xc4\x87a koli\xc4\x8dina automobila, staza i detalja) ,_NEWLINE__NEWLINE_dobio nove na\xc4\x8dine igranja kao B-Spec, gdje ste vi \xc5\xa1ef mom\xc4\x8dadi, Photo Mode, fotografirate svoj automobil na nekim_NEWLINE__NEWLINE_najpoznatijim lokacijama u svijetu ili u samoj vo\xc5\xbenji itd. Igra je bila tr\xc5\xbei\xc5\xa1ni uspjeh, kao i prethodnici, ali kritike su stizale na ra\xc4\x8dun neo\xc5\xa1te\xc4\x87ivanja automobila.\n_START_SECTION_\nGran Turismo 5 (2010.)\n_START_PARAGRAPH_\nKao i prije GT4, prije Gran Turismo 5 na tr\xc5\xbei\xc5\xa1te je 2007. godine iza\xc5\xa1ao Gran Turismo 5: Prologue._NEWLINE__NEWLINE_On je poslu\xc5\xbeio kao uvod u nadolaze\xc4\x87u igru, prikazuju\xc4\x87i automobile u Full HD rezoluciji, novi meni i ostale novosti._NEWLINE__NEWLINE_Gran Turismo 5 izlazi 24. studenog 2010. godine.'